Povestea unei românce, martoră la atacul din Viena. A avut noroc să scape cu viață.
123.461 este numărul oficial al cetățenilor români care locuiesc în Austria. 4 oameni au murit și alți cel puțin 17 sunt răniți. Atacatorul a fost împușcat de poliție. Cel puțin un alt suspect este căutat de forțele de ordine.
Patru localnici morți, 17 răniți și un atacator lichidat este bilanțul provizoriu al atentatului terorist de aseară de la Viena. Dar cifrele pot crește. Una dintre supraviețuitoare, o româncă, a povestit seara de coșmar.Teroriștii au urmărit să facă victime în zonele de promenadă, pline cu restaurante și terase.Anca Ghencea lucra într-un astfel de local când a auzit cum șuieră gloanțele. A avut noroc să scape cu viață. Dar s-a temut să nu devină țintă."Lucram și auzeam zgomote puternice. Toată lumea a fugit și apoi am auzit din nou împușcături. Apoi a venit un polițist și a spus că trebuie să plec de aici", a spus Anca Ghencea, citată de kurier.at.Românii sunt a doua mare comunitate de străini din Austria, după nemți.Peste 120.000 de conaționali trăiesc acolo.